Broj: 711-I-2474-P-305-21/22-03-17

Zagreb, 1. srpnja 2022.

**Povjerenstvo za odlučivanje o sukobu interesa** (u daljnjem tekstu: Povjerenstvo),u sastavu Nataše Novaković kao predsjednice Povjerenstva te Tončice Božić, Davorina Ivanjeka, Aleksandre Jozić-Ileković i Tatijane Vučetić kao članova Povjerenstva,na temelju članka 39. stavka 1. Zakona o sprječavanju sukoba interesa („Narodne novine“ broj 26/11., 12/12., 126/12., 48/13., 57/15. i 98/19., u daljnjem tekstu: ZSSI/11), **u predmetu dužnosnika Josipa Tukare, zamjenika općinskog načelnika Općine Gundinci do 23. svibnja 2021.,** na 178. sjednici, održanoj 1. srpnja 2022., donosi sljedeću

**ODLUKU**

**Postupak protiv dužnosnika Josipa Tukare, zamjenika općinskog načelnika Općine Gundinci do 23. svibnja 2021., neće se pokrenuti, jer je dužnosnik podnošenjem izvješća o imovinskom stanju u elektroničkom obliku 19. studenoga 2021., nakon čega je isto dostavio i u pisanom obliku 8. prosinca 2021., ispunio u roku obvezu propisanu člancima 8. i 9. ZSSI/11-a.**

Obrazloženje

Člankom 60. Zakona o sprječavanju sukoba interesa („Narodne novine“, broj 43/21., u daljnjem tekstu: ZSSI/21) propisano je da će se postupci započeti prije stupanja na snagu toga Zakona dovršiti prema odredbama ZSSI/11-a. S obzirom da je predmet P-305/21 formiran, po službenoj dužnosti, prije stupanja ZSSI/21-a na snagu dana 25. prosinca 2021., isti će biti dovršen sukladno odredbama ZSSI/11-a.

Člankom 3. stavkom 1. točkom 39. ZSSI/11-a propisano je da su dužnosnici u smislu navedenog Zakona gradonačelnici, općinski načelnici i njihovi zamjenici, slijedom čega je Josip Tukara, povodom obnašanja dužnosti zamjenika općinskog načelnika Općine Gundinci obvezan postupati sukladno odredbama ZSSI/11-a.

Uvidom u Registar dužnosnika kojeg vodi Povjerenstvo utvrđeno je kako je dužnosnik Josip Tukara obnašao dužnost zamjenika općinskog načelnika Općine Gundinci do 23. svibnja 2021.

Člankom 8. stavkom 2. ZSSI/11-a propisano je da su dužnosnici obvezni u roku od 30 dana po prestanku obnašanja javne dužnosti podnijeti izvješće Povjerenstvu o svojoj imovini. Izvješće se, sukladno članku 8. stavku 9. ZSSI/11-a, podnosi na obrascu čiji sadržaj propisuje Povjerenstvo.

Člankom 9. ZSSI/11-a, propisano je da su dužnosnici dužni u izvješću o imovinskom stanju dužnosnika unijeti podatke o načinu stjecanja imovine i izvorima sredstava kojima je kupljena pokretna i nepokretna imovina koju su dužni prijaviti. Dužnosnici su dužni istinito i potpuno odgovoriti na pitanja o imovini, izvorima sredstava i načinu njezina stjecanja, a koja se odnose na dužnosnika te osobe o čijem je imovinskom stanju dužnosnik obvezan izvijestiti.

Sukladno članku 23. ZSSI/11-a Povjerenstvo vrši provjeru podataka iz podnesenih izvješća o imovinskom stanju dužnosnika. Prethodna (administrativna) provjera vrši se za svako podneseno izvješće o imovinskom stanju dužnosnika, prije objave podataka iz izvješća na internetskim stranicama Povjerenstva.

Člankom 10. stavkom 1. ZSSI/11-a propisano je da će Povjerenstvo, ako utvrdi da dužnosnik nije ispunio obveze iz članka 8. i članka 9. stavka 1. toga Zakona, pisanim putem zatražiti od dužnosnika ispunjenje njegove obveze. Sukladno stavku 2. istog članka, rok za ispunjenje navedene obveze ne može biti duži od 15 dana od dana primitka pisanog zahtjeva. Sukladno stavku 3. istog članka, ako dužnosnik ne ispuni obvezu u danom roku, Povjerenstvo će pokrenuti postupak protiv dužnosnika zbog kršenja odredbi iz članka 8. i 9. ZSSI/11-a.

U provedenom postupku prethodne (administrativne) provjere izvješća o imovinskom stanju dužnosnika Josipa Tukare, Povjerenstvo je utvrdilo da dužnosnik nije u roku od 30 dana po prestanku obnašanja dužnosti zamjenika općinskog načelnika Općine Gundinci podnio izvješće Povjerenstvu o svojoj imovini.

Povjerenstvo je zaključkom broj 711-I-1779-IK-1551-17/21-02-178 od 26. listopada 2021. pisanim putem pozvalo dužnosnika da u roku od 15 dana od dana primitka zaključka podnese Povjerenstvu pravilno i potpuno ispunjeni obrazac izvješća o imovinskom stanju dužnosnika povodom prestanka obnašanja dužnosti zamjenika općinskog načelnika Općine Gundinci, sukladno uputi iz obrazloženja navedenog zaključka. Uvidom u dostavnicu, utvrđeno je da je navedeni zaključak dužnosniku dostavljen 16. studenoga 2021.

Dužnosnik je nakon zaprimanja zaključka Povjerenstvu na propisanom obrascu elektroničkim putem 19. studenoga 2021. podnio izvješće o imovinskom stanju povodom prestanka obnašanja navedene dužnosti, te je navedeno izvješće zaprimljeno i u materijalnom obliku 8. prosinca 2021. i potom odobreno te javno objavljeno.

S obzirom da se datumom podnošenja izvješća o imovinskom stanju smatra dan njegova upućivanja elektroničkim putem, ukoliko je isto zaprimljeno u materijalnom obliku, utvrđeno je da je dužnosnik postupio po navedenom zaključku te ispunio obvezu njegova podnošenja u smislu odredbi članka 8. i 9. ZSSI/11-a, slijedom čega se postupak protiv dužnosnika neće pokrenuti.

Slijedom navedenog, Povjerenstvo je donijelo odluku kako je navedeno u izreci ovog akta.

PREDSJEDNICA POVJERENSTVA

Nataša Novaković, dipl. iur.

Dostaviti:

1. Dužnosnik Josip Tukara, osobnom dostavom
2. Objava na internetskoj stranici Povjerenstva
3. Pismohrana